The New School

**New School** on New Yorgis asuv eraõiguslik ülikool. See asutati 1919. aastal nimega **The New School for Social Research**, et edendada akadeemilist vabadust ja progressiivset mõttelaadi. 

Ülikooli osakonnad on Parsons School of Design, Eugen Lang College of Liberal Arts, College of Performing Arts, The New School for Social Research ja Schools for Public Engagement. Lisaks kuulub The New Schooli koosseisu ka Parsons School of Designi Pariisis asuv kampus.

The New School on klassifitseeritud kategooriasse "R2: doktoriülikoolid – kõrge teadustegevus". Ülikoolis õpib üle 10 000 üliõpilase bakalaureuse-, magistri- ja doktoriõppes. Üle 70 protsendi kõigist üliõpilastest õpib loomevaldkondade erialasid.

## Ajalugu
Ülikool asutati 1919. aastal edumeelsete New Yorgi kõrgharidustegelaste poolt, kelleks olid peamiselt endised Columbia ülikooli õppejõud, kes olid rahulolematud Columbia ülikooli toonasele poliitikale vältida esimese maailmasõja tingimustes kriitikat USA valitsuse pihta. Ülikooli nimeks sai toona **The New School for Social Research.** Aastatel 1997–2005 kandis ülikool nime **New School University**. Ülikool ja kõik selle kolledžid nimetati ümber 2005. aastal ja kannavad tollasest ajast saati nime **The New School**.

1933. aastal asutas The New School **University in Exile'i** ja École libre des hautes études magistri- ja doktoritaseme õppeosakonnad, et pakkuda akadeemilist varjupaika Natsi-Saksamaalt põgenevatele suures osas juudi soost õpetlastele.

## Kampus

The New Schooli kampus on asub New Yorgi Greenwich Village'i Union Square'ist lõuna pool asuval alal. Eranditeks on mõned ühiselamud ja muud administratiivsed hooned, mis asuvad Chelseas, Stuyvesant Parkis ja College of Performing Arts, mis asub West Village'is.

The New School valduses on täna kolm raamatukogu ja arhiiviüksus. 2009. aastal oli The New Schooli raamatukogudes kokku peaaegu 2 miljonit teost.

## Väljaanded

### Akadeemilised väljaanded
The New School annab välja järgmisi teadusajakirju:

* Constellations
* Social Research
* The Graduate Faculty Philosophy Journal
* International Journal of Politics, Culture, and Society
* New School Economic Review
* New School Psychology Bulletin
* The Journal of Design Strategies
* The Parsons Journal for Information Mapping (PJIM)

### Muud ülikooli väljaanded

* re:D, Parsonsi vilistlastele ja laiemale Parsonsi kogukonnale mõeldud ajakiri, mida annab välja The New Schooli vilistlaskogu.
* New School Free Press, lühendatult NSFP, on üliõpilaste ajaleht, mis kajastab sündmusi, mis on seotud The New Schooliga.
* USA-s üleriikliku leviga kirjandusajakiri LIT, mis sisaldab valituid teoseid The New Schooli loomekirjutamise programmi üliõpilastelt
* Canon Magazine, kvartaalne õpilaste kirjutistega väljaanne, mida annab välja The New School for Social Research
* Public Seminar on ajakiri, mis on pühendatud demokraatia intellektuaalsele ja kultuurilisele mõistmisele läbi disaini, sotsiaalteaduste, etenduskunstide ja humanitaarteaduste. Public Seminari koostavad New Schooli õppejõud, üliõpilased ja töötajad ning seda toetavad kolleegid ja koostööpartnerid üle maailma. 
* BIAS: Journal of Dress Practice, moekunsti magistrantide Dress Practice Collective'i välja antud ajakiri, mis sai alguse 2013. aasta kevadel ja mille eesmärk on ühendada "visuaalkultuuri, moeteooriat, disainiuuringuid ja isikliku praktika elemente erinevate meediumite kaudu".

## Märkimisväärsed inimesed
Ülikooli andmetel on The New Schoolis üle 56 000 vilistlaskogu liiget ja vilistlasi elab 112 riigis.

### Märkimisväärsed õppejõud

Fail:Aaron Copland 1970.JPG|Aaron Copland,helilooja ja dirigent
Fail:Hannah Arendt 1975 (cropped).jpg|Hannah Arendt,filosoof ja politoloog
Fail:Eleanor Roosevelt portrait 1933.jpg|Eleanor Roosevelt,USA presidendi abikaasa
Fail:Frank Lloyd Wright NYWTS 3 cropped.jpg|Frank Lloyd Wright,arhitekt
Fail:Keynes 1933.jpg|John Maynard Keynes,majandusteadlane
Fail:David Mannes.jpg|David Mannes,muusik ja õppejõud
Fail:Betty Friedan 1960.jpg|Betty Friedan,feminist
Fail:WEB DuBois 1918.jpg|W. E. B. DuBois,sotsioloog, kirjanik ja aktivist
Fail:John Dewey in 1902.jpg|John Dewey,filosoof
Fail:Woody-Allen-2015-07-18-by-Adam-Bielawski.jpg|Woody Allen,filmirežissöör
Fail:Steve Reich2.jpg|Steve Reich,helilooja
Fail:AudenLibraryOfCongress sepia-2.jpg|W. H. Auden,luuletaja
Fail:Franco Modigliani.jpg|Franco Modigliani,majandusteadlane ja Nobeli auhinna laureaat
Fail:Christopher Hitchens crop 2.jpg|Christopher Hitchens,intellektuaal
Fail:John Cage (1988).jpg|John Cage,helilooja
Fail:Judith Butler (2011) cropped.jpg|Judith Butler,filosoof ja feminist
Fail:Derrida Dibujo.jpg|Jacques Derrida,filosoof
Fail:Robert Frost NYWTS 4.jpg|Robert Frost,luuletaja
Fail:Wilhelm Reich in his mid-twenties.JPG|Wilhelm Reich, psühholoog 
Fail:Ruth Benedict.jpg|Ruth Benedict, antropoloog 
Fail:Margaret Mead (1901-1978).jpg|Margaret Mead, antropoloog 
Fail:Piet Mondrian 2.jpg|Piet Mondrian,kunstnik


## Viited